CELEX: 62012CN0460
Language: da
Date: 2012-10-15 00:00:00
Title: Sag C-460/12: Anmodning om præjudiciel afgørelse indgivet af Krajský súd v Prešove (Slovakiet) den 15. oktober 2012 — SKP mod Ján Bríla

16.2.2013   
            
            
               DA
            
            
               Den Europæiske Unions Tidende
            
            
               C 46/11
            
         Anmodning om præjudiciel afgørelse indgivet af Krajský súd v Prešove (Slovakiet) den 15. oktober 2012 — SKP mod Ján Bríla
   (Sag C-460/12)
   2013/C 46/20
   Processprog: slovakisk
   
      Den forelæggende ret
   
   Krajský súd v Prešove
   
      Parter i hovedsagen
   
   
      Sagsøger: SKP, k. s.
   
      Sagsøgt: Ján Bríla
   
      Præjudicielle spørgsmål
   
   
               1)
            
            
               Skal artikel 38 i Den Europæiske Unions charter om grundlæggende rettigheder og artikel 6, stk. 1, og artikel 7, stk. 1, i Rådets direktiv 93/13/EØF (1) af 5. april 1993 om urimelige kontraktvilkår i forbrugeraftaler fortolkes således, at de er til hinder for en medlemsstats lovgivning som den i hovedsagen omhandlede, som i en sag, der anlægges af en erhvervsdrivende, ikke gør det muligt for den nationale ret, der skal træffe afgørelse vedrørende en forældet fordring mod forbrugeren, at tage hensyn til forældelsen ex officio, selv når der gøres krav gældende mod forbrugeren, som støttes på urimelige kontraktvilkår?
            
         
               2)
            
            
               Såfremt det første spørgsmål besvares benægtende, skal artikel 6, stk. 1, og artikel 7, stk. 1, i Rådets direktiv 93/13/EØF af 5. april 1993 om urimelige kontraktvilkår i forbrugeraftaler fortolkes således, at retten ex officio skal underrette forbrugeren om dennes ret til at gøre gældende, at kreditors fordring er forældet?
            
         
      (1)  EFT L 95, s. 29.